open-index/open-wikipedia-markdown huggingface dataset:
Alfonso Pérez

**Alfonso Pérez Muñoz** (født 26. september 1972 i Getafe) er en tidligere spansk fotballspiller som spilte spiss.

## Klubbkarriere

I 1990 gjorde Alfonso sin profesjonelle debut med Real Madrid, uten at han greide å score. De første årene ble han satt i skyggen av Emilio Butragueño og Iván Zamorano, og kom som oftest inn i kamper som innbytter. I 1994/95 hjalp han Real Madrid med å vinne La Liga, hans første og eneste seriemesterskap som spiller.

Samme sommeren, signerte Alfonso for Real Betis. I sin andre sesong i klubben scoret han hele 25 mål, som førte til en historisk klubbrekord. Ingen hadde tidligere scoret flere mål i en sesong i klubbens historie, som det Alfonso gjorde denne sesongen. Sammen med Pier ble de et fryktet spisspar, og gjorde over 60 seriemål til sammen i perioden 1995-1997.

Midtveis i sesongen 2000-01 signerte han for FC Barcelona, men hadde en vanskelig tid på Camp Nou. Med kun to scoringer i sin debutsesong, ble han lånt ut til Olympique de Marseille i januar 2002 hvor han nok en gang mislyktes.

Han returnerte til sin gamle klubb Betis, som signerte han permanent på slutten av 2002-03 sesongen. Etter ytterligere to sesonger, hvor han slet med skader og dårlig form, la Alfonso fotballskoene på hylla og pensjonerte seg fra fotball etter kontraktslutt i juni 2005.

## Landslagskarriere
Alfonso spilte 28 landskamper for , og scoret 11 mål. Hans debut kom mot , den 9. september 1992.

Det mest kjente av alle landslagsmålene er målet mot Serbia og Montenegro under Euro 2000. Spania lå under 3-2, og måtte ha en seier for å kvalifisere seg videre fra gruppen, på s bekostning. På overtid fikk Spania straffe, som ble satt i mål av Gaizka Mendieta. Med sekunder igjen scoret Alfonso på et spektulært volleyskudd, og Spania gikk videre i mesterskapet.
Han spilte alle kampene under EM i 1996, og spilte to kamper under VM i 1998, .

Alfonso var også med i troppen som vant gull under Sommer-OL 1992.

## Annet
* Getafe CFs hjemmebane Estadio Coliseum var i en periode oppkalt etter Alfonso og het *Coliseum Alfonso Pérez*, selv om han aldri har spilt for klubben fra hans hjemby. I 2023 ble navnet hans fjernet fra stadionnavnet da han kom med nedlatende kommentarer om kvinnelige fotballspillere.

## Meritter
### Klubblag
* La Liga: 1994-95
* Copa del Rey: 1992-93, 2004-05
* Spansk Supercup: 1993

### Spania
* Sommer-OL 1992: Gull.

## Referanser


## Eksterne lenker
*
Soraya Arnelas

**Soraya Arnelas Rubiales** (født 1982) er en spansk sangerinne. Hun er bedre kjent som **Soraya**. Soraya representerte Spania i Eurovision Song Contest 2009 med sangen «La noche es para mi».

## Diskografi

### Album

### Singler

## Referanser


## Eksterne lenker
* 
* 
*
Fluetrompetfamilien

* *[[Darlingtonia]]*
* *[[Heliamphora]]*
* *[[Sarracenia]]*

**Fluetrompetfamilien** (Sarraceniaceae) er en plantefamilie i ordenen Ericales som vokser opprinnelig i Nord-Amerika. Den omfatter 17 arter fordelt på 3 planteslekter. Alle arter i familien er insektetende. Arten fluetrompet *(Sarracenia purpurea)* finnes forvillet noen få steder i det sørlige Sverige.
Fluetrompeten er en kjøtteter. Blomsten blir 6–7&nbsp;cm i diameter og stilken blir 50–60&nbsp;cm høy. I juni juli måneden er den purpurfarget og er gul i midten. Planten finnes også i det nordlige Europa. Planten vokser i myrer og liker direkte sollys. Den må alltid ha tilgang til vann ellers tørker den fort ut. Når den begynner å henge, betyr det at den har fått for lite sollys. Planten er oppkalt etter den franske legen og naturforskeren Michel Sarrazin (1659–1736). Den tåler opp til 35 varmegrader, og den må ikke være i et rom med mindre enn 5 varme grader. Planten kan omplantes hvert andre år. Og man må ikke omplante den vinterstid. Fluetrompeten må være enten i plast- eller keramikk- potter. Pottene må være 15–20&nbsp;cm høye.

## Eksterne lenker
*
Urchibchansk

**Urchibchansk** er urspråket til den chibchanske språkfamilien. Det ble snakka i det området som i dag er det sørøstlige Costa Rica og det vestlige Panama. Man tror at dette urspråket begynte å dele seg i to ulike greiner for mellom 4300 og 5000 år siden. Urchibchansk har blitt delvis rekonstruert av Adolfo Constenla Umaña og Dennis Holt på 1980-tallet.

Det fonologiske systemet ser ut til å ha vært forholdsvis simpelt, med få fonemer. Konstituentrekkefølga var sannsynligvis subjekt–objekt–verbal.

## Litteratur
*
*
Verónica Salinas

**Verónica Magdalena Salinas** (født 12. februar 1977 i Buenos Aires i Argentina) er en norsk dramatiker og skuespiller med argentinsk bakgrunn.

## Bakgrunn
Salinas er utdannet skuespiller fra teaterhøyskolen *Escuela de Arte Dramático* i Buenos Aires. I tillegg har hun studert portugisisk ved Universitetet i Buenos Aires og arbeidet som oversetter i Argentina. Fra Universitetet i Oslo har hun studert spansk og portugisisk litteratur.

Fra 1998 arbeidet hun som frilanser med drama- og teaterarbeid i Buenos Aires. 

## Norge
I Norge har hun blant annet vært med på forestillingen *Rips og Rabarbra på bondegård* (en barneforestilling) og vært medforfatter og skuespiller i *Til Noreg der kjærleik ventar*, et samarbeidsprosjekt mellom Nordic Black Theatre, Noregs Ungdomslag, Mother Theatre og Det norske teatret.

Stykket *Ident Og Idet* var én av tre vinnere av konkurransen *Nye Scenetekster*. Det var Mangfoldsekretariatet og teatrene i Oslo som inviterte til dette under Mangfoldsåret 2008. 

Noregs Ungdomslag bestilte to monologer om fattigdom fra henne og disse vil bli presentert på Det Norske Teater under Amatørfestivalen 2009.

## Verk
* 2009: *Sebrine Serbra-Ut*, barneforestilling, Teaterbåten Innvik
* 2009: *Fattigdom I* og *Fattigdom II*, scenetekster, Det norske teatret
* 2008: *Ident og Itet*, monolog for scene, Riksteatret
* 2010: *Naranhaverden*, dramatikk
* 2011: *Vinduer*, dramatikk
* 2012: *Reisen*, billedbok sammen med illustratør Camilla Engman
* 2012: *Mitt hjem er i mitt hjerte* (med tilleggstekster av Áilloháš og Inga Juuso), dramatikk
* 2012: *Vi har ni liv* (Desafinado Plateselskap), musikk
* 2015: *Sulten*,  billedbok sammen med illustratør Camilla Engman

* 2016: *Og*, ungdomsbok, Cappelen Damm
* 2017: *Skyggen*, ungdomsbok, Magikon

## Referanser


## Kilder
*Presentasjon av Veronica Salinas i Forfatterkatalogen på Forfattersentrums nettsider

## Eksterne lenker
* Veronica Salnias internettside med CV 
* Verónica Salinas  hos Norske Dramatikeres Forbund
Morfologisk typologi

**Morfologisk typologi** er i språktypologien en måte å klassifisere verdens språk etter den morfologiske strukturen. Den ble først utvikla av brødrene Friedrich von Schlegel og August von Schlegel.

I den morfologiske typologien brukes det to skalaer:
*Graden av syntese (antall morfemer i hvert ord)
*Graden av fusjon (antall betydninger av hvert morfem)

På den første skalaen deles språka inn i isolerende, syntetiske og polysyntetiske språk, og på den andre skalaen i agglutinerende og flekterende språk.

## Graden av syntese
Språk hvor hvert ord kun består av ett morfem, kalles isolerende (eller analytisk). Ingen språk er totalt analytisk, men kinesisk er det i svært høy grad. Språk som har ord som består av flere morfemer, kalles syntetiske. I den motsatte enden av skalaen i forhold til analytiske språk, befinner polysyntetiske språk seg, som er språk met et stort antall morfemer i hvert ord.

## Graden av fusjon
I et agglutinerende språk har hvert morfem vanligvis bare én grammatisk betydning. Et typisk eksempel er tyrkisk. I den andre enden er skalaen er flekterende språk, hvor hvert morfem har et stort antall betydninger. For analytiske språk er det irrelevant å bruke denne skalaen.
Vasshårfamilien

**Vasshårfamilien** (Callitrichaceae) er en plantefamilie som etter nyere systematikk inkluderes i den utvidede kjempefamilien (Plantaginaceae). Et annet norsk navn på familien er vannstjernefamilien. Familien omfatter bare éi slekt, vasshårslekta (*Callitriche*).

## Litteratur
* 

## Eksterne lenker
*
Muuga (Harjumaa)

**Muuga** er en isfri dyphavn ved Finskebukta. Den ligger i Viimsi kommune, like øst for Estlands hovedstad Tallinn. Muuga er Estlands største godshavn og en frihavn for transittgods. Havnen drives av Tallinna Sadam.

## Referanser
Videreselger

En **videreselger** er innen telekommunikasjon et selskap som tilbyr teletjenester gjennom videresalg eller ikke-teknisk videreutvikling av de teletjenestene som en nettoperatør produserer i sitt nett. 

Videreselgeren kjøper hele tjenesten fra en teleoperatør (tjenesteleverandør), og videreselger så tjenesten til kunden i eget navn og med egen fakturering. Selskapet selger tjenester som fullt og helt er produsert av en annen teleoperatør med dennes utstyr. Det er dermed i hovedsak merkevaren, utvalget av tjenester, og prisplanen som utgjør den egenart eller merverdi som videreselgeren tillegger det endelige produktet. I Norge er det regulert plikt for de største teleoperatørene (nettoperatørene) til å gi adgang til videreselgere i sine nett.

Eksempler på videreselgere som driver videresalg av teletjenester fra andres nett, er Carrot og One Call

## Se også
* Tjenesteleverandør
* Virtuell operatør
* MVNO
* LLUB
* Telelosji
* Bitstrøm-aksess
* Roaming
* Samtrafikk

## Eksterne lenker
* Eksempel på avtaleverk fra jara.no
* Lovdata,  Offentlig nett-forskriften
Teletjenesteleverandør

En **tjenesteleverandør** er innen telekommunikasjon et selskap som produserer teletjenester i eget nett, og tilbyr disse til andre teleselskap som så kan videreforedle disse for sluttkunden som virtuell operatør, eller selge dem direkte til sluttkunden gjennom videresalg.  Tradisjonelt har tjenesteleverandører hatt monopol på å tilby andre teletilbydere slike tjenester, men dereguleringen av telemarkedene fra 1980-tallet og framover innebar at konkurrerende nettutbyggere kunne etablere seg som tjenestetilbydere. Dereguleringen startet i USA med oppsplittingen av Bell System sine eneretter i 1984.

Tjenesteleverandør er en betegnelse som kun brukes om de etablerte produsentene av telekommunikasjon, ikke om internettleverandører. I Norge er det regulert plikt for de største teleoperatørene (nettoperatørene) til å gi adgang til videreselgere eller virtuelle operatører i sine nett.

Eksempler på tjenesteleverandører i Norge er Telenor og Telia. i Norge er Telenor forpliktet til å gi konkurrenter ikke-diskriminerende adgang til sitt nett både gjennom samtrafikk, og som videreselgere, virtuell operatører, ved LLUB (kobberaksess), bitstrøm-aksess, telelosji og nasjonal roaming. Adgangen skal gis uten opphold og til ikke-diskriminerende, kostnadsorienterte priser. Telia er pålagt å tilby konkurrerende selskaper adgang til nettet som videreselgere eller virtuelle operatører, men er ikke forpliktet til å gi telelosji eller nasjonal roaming..

## Se også
* MVNO

## Eksterne lenker
* Eksempel på avtaleverk fra Jara.no
* Lovdata, Ekomforskriften
* Lovdata,  Offentlig nett-forskriften
3. årtusen

**3. årtusen** er et millennium etter Kristi fødsel som startet 1. januar 2001 og vil ende 31. desember 3000 i den gregorianske kalender. Det er det tredje millenniet etter 1. årtusen og 2. årtusen.

## Se også
* Liste over tiår, århundrer og årtusen
Kunståret 1863

**Kunståret 1863** er en oversikt over hendelser, fødte og avdøde kunstnerpersonligheter i 1863.

## Utstillinger
* Første utstillingen av Salon des refusés (*De refusertes salong*) som regnes som den første kunstneriske avantgarde.

## Verk
*Alexandre Cabanel – *Naissance de Venus*.
*Édouard Manet – *Le déjeuner sur l'herbe* (Musée d'Orsay, Paris). 
*Édouard Manet – *Olympia* (Musée d'Orsay, Paris).

## Fødsler

## Dødsfall

## Bildegalleri

Gunnar Berg Portrait.jpg|Gunnar Berg(1863–1893)


## Referanser


## Eksterne lenker
*
Nomenklatur (teknikk)

**Nomenklatur** i teknikken forstås som en måte å beskrive et produkt på. Beskrivelsen kan angi en produkttype som igjen kan finnes i flere varianter, versjoner eller årsmodeller. Det finnes ingen norm for teknisk nomenklatur. En produksjonsfabrikk som har et produktutvalg med tre produkter kan tenkes å kalle disse henholdsvis produkt 1, 2 og 3 når de omtales. Det er da produktnavn som tildeles av produsenten og har betydning i daglig arbeid med produktet.

Mange produksjonsbedrifter har store mengder produkter i sitt produksjonsprogram. De kan være generelle for alle geografiske markeder og brukerkategorier, og de kan være modifiserbare i forhold til kundens behov. For å beskrive et stort antall forskjellige produkter slik at disse kan identifiseres brukes tilsvarende metode, de kalles produkt A1, A2, B1 osv. eller gis andre hensiktsmessige navn. Har produsenten et stort antall produkter å beskrive utvikles naturlig en nomenklatur som eksempelvis kan bestå av:
* Del 1: Produktkategori og produktvariant
* Del 2: Utførelse, størrelse e.l.
* Del 3: Brukerdetaljer som: Tilpasning, funksjonsvariant e.l.

Den informasjonen som ligger til grunn for det informasjonssystemet produsenten velger styrer bedriftens valg av produktbeskrivelse. Hver del i nomenklaturen gis en kode som igjen kan dekodes. Informasjonen har forskjellig betydning for produsenten, hans handelspartnere, kunder og andre som kommer i kontakt med produkter. Selve produktbeskrivelsen formes utfra et praktisk behov hos produsenten, og kan også omfatte produktnavn som har betydning i markedsføringen.

Ordet prefiks brukes om en tilleggskode som settes til foran en annen produktidentifikasjon og betyr vanligvis at det er en produktvariant med vesentlig annen utførelse. Ordet suffiks brukes om tilleggsspesifikasjoner som settes etter en produktkode for å angi varianter eller utførelser av et hovedprodukt. Ved salg og kjøp er det nødvendig for partene å informere så mye som det kreves i forhold til disses rolle som parter for å kunne angi et tilbud, gi en bestilling og kontrollere en levering.

## Se også
* Standarder
Vera (Verdal)

**Vera** er ei grend og et tidligere sogn i Verdal i Trøndelag. Sognet tilhørte Sør-Innherad prosti. Sognets kirke er Vera kirke som ligger på Vera, ved nordbredden av Veresvatnet. Fylkesvei 160 ender i grenda. Sognet grenser til Sverige. Per 2025 inngår sognet i Vera og Vuku sogn i Stiklestad prosti.

## Referanser
Rettssikkerhetsprisen

**Rettssikkerhetsprisen** er en pris opprettet av Norges Juristforbund. Prisen gis til en eller flere personer, en institusjon eller en organisasjon som i løpet av foregående år eller over lenger tid har utmerket seg i sitt arbeid eller virke ved å styrke rettssikkerhet og likhet for loven innenfor sitt virkeområde.

Rettssikkerhetsprisen ble første gang utdelt i 2006, til jurist og professor i rettsvitenskap Anders Bratholm. Se komplett liste over prismottakere lenger ned. 

Prisen er et diplom og en pengesum som årlig fastsettes av Juristforbundets hovedstyre ifm. budsjettbehandlingen. Prisen deles ut av en representant for juryen på Rettssikkerhetskonferansen eller ved en annen egnet anledning.

## Nominasjon og jury
Nominasjonen av kandidater til Rettssikkerhetsprisen er åpen. Invitasjon til nominering kunngjøres gjennom alle Juristforbundets informasjonskanaler og i utvalgte eksterne medier. Ingen kan nominere seg selv. Nominasjonene skal begrunnes. Bare nålevende/eksisterende kandidater kan nomineres. 

Juryen for Rettssikkerhetsprisen er uavhengig av Juristforbundets hovedstyre. Juryen består av fem personer som selv velger sin leder for hvert år. Ifølge statuttene bør jurymedlemmene representere juridiske fagmiljøer, justispolitiske miljøer, miljøer som er engasjert i rettssikkerhet/menneskerettigheter og norsk samfunnsliv for øvrig. 

Juryen består pr. 2023 av:

* Jon Wessel-Aas, partner/advokat (H) i advokatfirmaet Lund & Co DA og leder av Advokatforeningen. 
* Monica Mæland, tidligere justisminister. 
* Eirin Eikefjord, jurist og politisk redaktør i Bergens Tidende. 
* Eirik Holmøyvik, professor ved Det juridiske fakultet, Universitetet i Bergen
* Katrine Holter, førsteamanuensis ved Politihøgskolen 

## Prismottakere
* 2006 – Anders Bratholm
* 2007 – Trygve Lange-Nielsen
* 2008 – Gatejuristen
* 2009 – Ada Sofie Austegard og Stine Sofies Stiftelse
* 2010 – Carsten Smith
* 2011 – Tore Sandberg
* 2012 – Juridisk rådgivning for kvinner, Jushjelpa i Midt-Norge, Juss-Buss, Jussformidlingen og Jusshjelpa i Nord-Norge
* 2013 – Asbjørn Kjønstad
* 2015 – Fakhra Salimi
* 2016 – Lovdata
* 2017 – Jan Erik Helgesen
* 2018 – Nils Asbjørn Engstad
* 2019 – Tor-Aksel Busch
* 2020 – Rettsstaten Norge
* 2021 – Maria Hessen Jacobsen og Randi Rosenqvist
* 2022 – Lise Klaveness og Tromsø Idrettslag
* 2023 – Lars Mikkel Tronsrud, Halvard Sivertsen og Bjørn Olav Jahr
* 2024 – Marte Eidsand Kjørven
* 2025 – Benedikte Moltumyr Høgberg

## Referanser
 
 
 
 
## Eksterne lenker
* Juristforbundet – Rettssikkerhetsprisen .
Claus Eftevaag

**Claus Lehland Eftevaag** (født 20. desember 1969) er en norsk tidligere fotballspiller fra Kristiansand. 

Eftevaag spilte i  fra  til . Ved debuten mot  10. august  ble han Starts yngste spiller i Eliteserien, , en rekord som sto til den ble slått av Kristoffer Ajer i .

Han spilte senere en periode i  før han hadde et kort opphold i belgiske Lierse. Eftevaag var en del av Brann-laget som i 1996-97 nådde kvartfinalen i cupvinnercupen, hvor Eftevaag scoret 3 mål inkludert kvalifiseringskampene. Han la opp i 1997 etter gjentatte skadeproblemer.

Eftevaag har spilt 3 kamper for . I tillegg har han 66 landskamper på aldersbestemte lag, noe som er bortimot norsk rekord bare slått av tidligere lagkamerat Tommy Svindal Larsen.

## Referanser


## Eksterne lenker
*
Jesu Kristi Kirke av Siste Dagers Hellige i Tønsberg

**Jesu Kristi Kirke av Siste Dagers Hellige,** Tønsberg  menighet, er én av 23 kirker som De siste dagers hellige (også kalt mormonerne) har i Norge. Kirken tilhører Tønsberg menighet, som dekker Vestfold fylke.

## Referanser


## Eksterne lenker
* Jesu Kristi kirke av siste dagers hellige – Tønsberg menighet
Marilyn French

**Marilyn French** (pikenavn *Edwards*; født 21. november 1929 i Brooklyn i New York City i USA, død 2. mai 2009 samme sted) var en amerikansk forfatter og feminist.

Hun studerte ved Hofstra College på Long Island der hun tok mastergrad i engelsk i 1964. Hun giftet seg med Robert M. French Jr. i 1950; paret skilte seg i 1967. Senere tok hun doktorgraden ved Harvard University, med et arbeid om James Joyce, og begynte å undervise ved Hofstra University.

Hun debuterte som forfatterinne i 1977 med *The Women's Room*. I sitt forfatterskap hevdet French at kvinneundertrykkelse er en iboende del av den mannsdominerte globale kultur. *Beyond Power: On Women, Men and Morals* (1985) er en historisk gjennomgang av patriarkatets følger i verden. 

Sitatet «Alle menn er voldtektsmenn» (*all men are rapists*) blir av og til tillagt Marilyn French. Det er ikke helt riktig, for selv om det står i en av hennes bøker – *The Women's Room* – , så er dette et utsagn som legges i munnen til en av skikkelsene i denne romanen.  

## Verker i utvalg
* *The Book as World: James Joyce's* Ulysses (1976)
* *The Women's Room* (1977)
* *The Bleeding Heart* (1980)
* *Shakespeare's Division of Experience* (1981)
* *Beyond Power: On Women, Men, and Morals* (1985)
* *Her Mother's Daughter* (1987)
* *The War Against Women* (1992)
* *Our Father* (1993)
* *My Summer with George* (1996)
* *A Season in Hell: A Memoir* (1998)
* *Introduction: Almost Touching the Skies* (2000)
* *Women's History of the World* (2000)
* *From Eve to Dawn: A History of Women in Three Volumes* (2002)
* *The Love Children* (2005)
* *In the Name of Friendship* (2006)

## Referanser


## Eksterne lenker
*
Rapid București

**Rapid București** er en fotballklubb fra Romania. Klubben ble grunnlagt i 1923, gikk konkurs i 2016 og fikk ny lisens i juni 2018. Per september 2019 spiller de i rumensk annen divisjon.

Klubben har vunnet ligamesterskapet tre ganger, Cupa României tretten ganger og Supercupa României fire ganger.

Klubben har flere ganger vært i UEFA-cupen. I den siste sesongen av Cupvinnercupen, i 1998 spilte de mot osloklubben Vålerenga. Kampene endte 2-2 og 0-0, og Vålerenga, som da var ledet av Drillo, gikk videre på bortemålsregelen.

## Kjente spillere

## Referanser

## Eksterne lenker
*
Truls Dæhli

**Truls Dæhli** (født 8. desember 1955) er en norsk fotballeder. Han var journalist og sportskommentator i *[[VG]]* før han ble seksjonsleder for aldersbestemte landslag i Norges Fotballforbund fra 2015.

Han ble kåret til årets sportsjournalist av Norske Idrettsleder-Veteraner i 2010. Sportssjef i *VG* Øyvind Brenne omtalte Dæhli da han gikk til NFF som «den i særklasse beste sportskommentatoren i Norge i historien».

Dæhli er gift med *[[Dagbladet]]*-fotograf Mette Møller, og far til fotballspilleren Mats Møller Dæhli. Han har spilt fotball på juniorlaget til Hamarkameratene.

## Referanser
Vidar Nordli-Mathisen

**Vidar Nordli-Mathisen** (født 1955) er en norsk journalist, tv-produsent og fotograf som har hatt lederstillinger i NRK, Rubicon og Teddy TV.

Etter examen artium (1974) hadde han et kort opphold ved Universitetet i Bergen, før han i 1976 fikk tilbud om å begynne i fotograflære i hjembyen. Derfra gikk veien til avis. Etter 15 år som avisfotograf og journalist (*[[Altaposten]]* 1979-82 og ''Romerikes Blad'' 1982–1986) endret han kurs og gikk inn i TV-produksjon. Han jobbet først som frilansregissør og -produsent, deretter som prosjektleder og produsent i NRK, TV 2, Dinamo (som dramasjef) og Rubicon (dramasjef og daglig leder). I NRK har han vært nestsjef for underholdningsavdelingen 1994–1996 og programdirektør 2005–2009.

Han har siden 2009 vært produsent og medeier i Teddy TV.

## Referanser


## Eksterne lenker
* 
* 
*  Vidar Nordli-Mathisens hjemmeside
Wang Zhen (evnukk)

**Wang Zhen** (kinesisk: 王振; pinyin: *Wáng Zhèn*; død 1449) var en evnukk ved Ming-keiserens hoff i Beijing. Han hadde betydelige fullmakter og stor innflytelse på keiseren. 

Wang Zhen spilte en betydelig rolle i forbindelse med slaget om festningen Tumu (1449, i Kina kjent som Tumu-krisen, det største militære sammenstøtet i Ming-dynastiets tid). Under dette felttoget, som ble ledet av Wang Zhen, og som skulle forsvare riket mot mongolene (oiratene) under Esen Taiji, ble til slutt den kinesiske hær på  mann knust av en mindre, men mer stridserfaren, mongolsk kavalerienhet. Keiseren ble tatt til fange, og mongolene krevde høye løsepenger.

## Referanser


## Eksterne lenker
* Encyclopædia Britannica - Wang Zhen Chinese Eunuch
Spanias Grand Prix 2009

**Spanias Grand Prix 2009** var det femte løpet i Formel 1-sesongen 2009. Det ble arrangert 10. mai 2009 på Circuit de Catalunya i Barcelona.

## Rapport
Jenson Button kom til Spania som leder av Formel 1, og var igjen raskest i kvalifiseringen og endte med beste startspor for tredje gang denne sesongen.

Fire biler gikk ut på første runden etter kollisjon, sjåførene var Sutil, Bourdais, Buemi og Trulli. Finnene Kovalainen og Räikkönen måtte begge gi seg på grunn av tekniske feil ved bilene sine.

En slags stallordre der Brawn-teamet la inn et ekstra pitstopp for Barrichello, gjorde at Button kunne passere brasilianeren på slutten av løpet.

## Klassifisering
### Kvalifisering
*Biler som bruker [[KERS]] er markert med * *

### Løpet

## Referanser


## Eksterne lenker
*
Citroën C5

**C5** er en stor familiebil laget av det franske selskapet Citroën. Bilen kan fås i tre karosserityper: femdørs kombicoupe (C5 I og II), femdørs sedan (C5 III) og femdørs stasjonsvogn.
Dykkender

* se inndeling

**Dykkender** (Aythyini) er ei delgruppe ender. Gruppa har en kosmopolitisk utbredelse, men de fleste er hjemmehørende på den nordlige halvkula.

Denne artikkelen handler om gruppa Aythyini. Mange av de endene som tradisjonelt kalles dykkender i Norge, regnes til en annen gruppe, fiskender (Mergini). Det gjelder blant annet velkjente arter som kvinand, ærfugl og svartand.

## Biologi
Dykkender har bredt nebb og flyter dypt i vannet, noe som skyldes at knoklene er mindre penumatisert enn hos mange andre ender. Stjerten vender nedover og  baktåen har bred svømmelapp. Fuglene må løpe langs vannoverflaten for å kunne ta til vingene.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess
*** Anatinae, ender (127 arter)
**** Mergini, fiskender (23 arter)
**** Tadornini, gravender og gravgjess (16 arter)
**** Cairinini, skogender (11 arter)
**** Hymenolaimini (monotypisk), kaskadeand
**** Merganettini (monotypisk), strømand
**** Aythyini, dykkender (7 slekter, 20 arter)
***** *[[Pteronetta]]* (monotypisk)
***** *[[Cyanochen]]* (monotypisk)
***** *[[Marmaronetta]]* (monotypisk)
***** *[[Asarcornis]]* (monotypisk)
***** *[[Netta]]* (3 arter)
***** *[[Aythya]]* (12 arter)
***** *[[Rhodonessa]]* (monotypisk)
**** Anatini, grasender (55 arter)

## Arter
* Dykkender (Aythyini)
** *[[Netta]]* 
*** Rosenhodeand (*Netta caryophyllacea* – av og til *Rhodonessa*; trolig utdødd (1945?)
*** Rødhodeand (*Netta rufina*)
*** Fløyelsand (*Netta erythrophthalma*)
*** Peposacaand (*Netta peposaca*)
** *[[Aythya]]*
*** Kanvasand (*Aythya valisineria*)
*** Taffeland (*Aythya ferina*)
*** Kobberhodeand (*Aythya americana*)
*** Ringand (*Aythya collaris*)
*** Australdykkand (*Aythya australis*)
*** Amurand (*Aythya baeri*)
*** Hvitøyeand (*Aythya nyroca*)
*** Alaotraand (*Aythya innotata*) – frykta å være utrydda, gjenoppdaga (2006)
*** Maoridykkand (*Aythya novaeseelandiae*)
*** Toppand (*Aythya fuligula*)
*** Bergand (*Aythya marila*)
*** Purpurhodeand (*Aythya affinis*)

## Referanser




## Eksterne lenker
*
Nyttefunksjon

**Nyttefunksjonen** er en funksjon som brukes innenfor konsumentteori for å vise hvordan en konsument velger når hen står overfor valg av flere goder. Når man ser dette i sammenheng med en budsjettbetingelse så kommer man frem til konsumentens optimale godevalg. Nyttefunksjonen er en ren teoretisk fremstilling av konsumentens godevalg. Funksjonen tar sikte på at konsumenten tar rasjonelle valg og holder seg tro til nyttefunksjonen.

En indiffereskurve er ei nivålinje til nyttefunksjonen, og viser ulike kombinasjoner av goder som gir konsumenten samme nytte.

Et indifferenskart, dvs en mengde med indifferenskurver, viser nyttefunksjonen i et diagram.

## Eksterne lenker
*
York-riten

**York-riten** er en av mange riter innen frimureri. Denne frimurerretningen har angivelig sitt utspring i York i England etter en legende om at det første frimurermøtet i landet ble holdt her. Den er én av to høygradsretninger innenfor det amerikanske frimureri (den andre er den gamle og anerkjente skotske ritus), og i enkelte tilfeller blir den også kalt «American Rite».
Hardingrock

**Hardingrock** er et band bestående av Knut Buen, Vegard Sverre Tveitan (Ihsahn) og Heidi Solberg Tveitan (Star of Ash). I 2007 ga de ut albumet *[[Grimen]]*.

## Eksterne lenker
*
Swat (Pakistan)

**Swat** (pashto: سوات) er en by, en dal og et administrativt distrikt i Khyber Pakhtunkhwa i Pakistan, om lag 160 km fra Islamabad, Pakistans hovedstad. Den er øvre dalføre for elven Swat, som har sitt utspring i fjellkjeden Hindu Kush. Swats administrative hovedsete er Saidu Sharif, men den største byen i dalen er Mingora. Det var en fyrstestat i Khyber Pakhtunkhwa frem til den ble oppløst i 1969.

I 2010 førte et kraftig monsunregn til at elven Swat gikk over sine bredder, og utløste en flomkatastrofe i området.

Vinner av Nobels fredspris 2014, Malala Yousafzai, kommer opprinnelig fra Mingora.
Kloralhydrat

**Kloralhydrat** er et sedativ og hypnotikum. Navnet indikerer at det dannes fra kloral, med et vannmolekyl. Den kjemiske formelen er C2H3Cl3O2.

Det ble oppdaget gjennom halogenering av etanol i 1832 av Justus von Liebig i Gießen.

Stoffets sedative egenskaper ble først publisert i 1869, og bruken spredde seg raskt deretter. Det ble mye misbrukt og feilmedisinert på slutten av 1800-tallet. Kloralhydrat er oppløselig i både vann og alkohol.

## Produksjon
Kloralhydrat blir produsert av klor og etanol i en syreoppløsning. Under basiske forhold vil en haloform reaksjon finne sted og produsere kloroform.

:4 Cl2 + C2H5OH + H2O → Cl3CCH(OH)2 + 5 HCl

## Bruk
### Byggestener
Kloralhydrat er ofte et utgangspunkt for syntese av mer komplekse kjemikalier. Det er utgangsmaterialet for produksjon av kloral, som blir produsert ved destillasjon av en blanding av kloralhydrat og svovelsyre, som fungerer som tørkemiddel.

Det er spesielt ofte brukt til å syntetisere isatin. I denne syntesen reagerer kloralhydrat med anilin og hydroksylamin og gir et kondensert produkt som sirkulerer i svovelsyre for å gi målet forbindelen:

:

### Søvnmiddel
Kloralhydrat brukes til kortvarig behandling av søvnløshet og som beroligende middel før mindre medisinske inngrep eller tannbehandling. Det ble stort sett fortrengt i midten av det 20. århundre av barbiturater og senere av benzodiazepiner. Tidligere ble det også  brukt i veterinærmedisin som en narkose. I dag er det ofte brukt som en ingrediens i den veterinære bedøvelsen equithesin. Det blir også fortsatt brukt som et beroligende middel før EEG-målinger, som det er en av de få tilgjengelige beroliggende midler som ikke underbygger epilepsiutbrudd.

I terapeutiske doser for søvnløshet er kloralhydrat effektiv innen 60 minutter. Det metaboliseres i løpet av fire minutter til trichloroetanol av erytrocytter og plasmaesteraser og mange timer senere til trikloreddikksyre. Høyere doser kan hemme respirasjonen og blodtrykket.

## Bivirkninger
Langvarig bruk av kloralhydrat er forbundet med en rask utvikling av toleranse til dens virkninger og mulig avhengighet samt  andre bivirkninger inkludert utslett, gastriske ubehag og alvorlig nyre-, hjerte- og leversvikt.

## Overdosering
Akutt overdosering er ofte preget av kvalme, oppkast, forvirring, kramper, langsom og uregelmessig pust, hjertearytmi, og koma. Plasma-, serum- eller blodkonsentrasjoner av kloralhydrat og/eller trichloroetanol, som er den viktigste aktive metabolitten, kan måles for å bekrefte en diagnose av forgiftning til innlagte pasienter eller til hjelp i rettsmedisinsk etterforskning av dødsfall. Utilsiktet overdosering av små barn som gjennomgår enkle tannlege- eller kirurgiske prosedyrer har oppstått. Hemodialyse har vært brukt med hell til å akselerere klarering av stoffet i forgiftninsgofre.

## Referanser
Pentobarbital

**Pentobarbital** er et barbiturat. Den kjemiske formelen er C11H18N2O3. 

Pentobarbital er kortvirkende og ble tidligere brukt før narkose. Det har også blitt solgt som sovemedisin under navnet **Nembutal**. 

Barbituratet ble brukt da den amerikanske dommedagssekten Heaven's Gate begikk kollektivt selvmord 26. mars 1997.

Pentobarbital er i tillegg brukt av veterinærer som avlivingsvæske til dyr. 
I staten Georgia i USA brukes Pentobarbital også til avliving av mennesker dømt til døden. Middelet skal sette den dømte i dyp søvn før to andre legemidler fullfører drapet.

8. desember 2009 begynte staten Ohio i USA å bruke Pentobarbital som eneste medikament ved henrettelser av mennesker. Dette for å komme rundt de juridiske problemene som har oppstått ved tre-medikament-henrettelser, etter at flere stater har slått fast at denne er ukonstitusjonell. Siden da har flere og flere stater begynt å bruke Pentobarbital som eneste medikament ved henrettelser, blant annet Florida, Idaho, South Dakota, Texas og Washington.

Etter at flere av de store internasjonale legemiddelprodusentene, som danske Lundbeck, av etiske grunner har sluttet å fremstille eller selge slike legemidler, leter Ohio og andre delstater i USA etter alternative medikamenter til bruk for henrettelser.
Konsumentteori

**Konsumentteori** er teori om hvordan konsumenter tilpasser seg innen et markedsbasert økonomisystem. Konsumentteorien er en vesentlig del av mikroøkonomi som igjen stammer fra nyklassisk økonomisk tenkning.

## Optimal godekombinasjon
For å finne en konsuments teoretiske optimale godevalg så settes det noen forutsetninger:
* Konsumenten er nyttemaksimerende. Det vil si at konsumenten har som mål å oppnå mest mulig nytte.
* Konsumenten har to goder hen ønsker å anskaffe seg. Dette er den forutsetning som gjør dette til en ren teoretisk fremstilling i og med at konsumenter har flere goder å velge mellom og bruke inntekten på.
* Prisene på de to godene er faste.
* Konsumentens nytte er konstant. Endringer i hvordan konsumenten rangerer godene etter nytte har mye å si for hvordan hans eller hennes optimale godekombinasjon vil være.
* Konsumenten er rasjonell.

### Matematisk løsning
Innen konsumentteorien vil en nyttefunksjon vise konsumentens rangering av godene. Når den partielt deriverte til gode y av nyttefunksjonen delt på den partielt deriverte til gode x er lik prisforholdet mellom godene (pris vare y/pris vare x) så finner vi konsumentens valg av goder i forhold til hverandre. 

\frac{dy}{dx}=\frac{P_y}{P_x}

Vi må også ta høyde for at konsumentene har begrenset med midler å bruke på goder, dette er gitt ved inntekten. Budsjettbetingelsen gir oss begrensningene til konsumentens konsum.

Budsjettbetingelsen: M=P_y\times K_y + P_x\times K_x

Budsjettbetingelsen er da inntekten (M) = utgifter, hvor utgiftene er fordelt på 2 goder, y og x. Da har vi prisen av vare y ganget med kvantumet + tilsvarende med godet x.

#### Løsning ved Lagranges metode

Å finne konsumentenes optimale godekombinasjon kan også gjøres ved hjelp av Lagranges metode hvor vi har nyttefunksjonen gitt budsjettbetingelsen som bibetingelse.

### Grafisk løsning

I et kryssdiagram med vare 1 og vare 2 langs aksene finner vi konsumentens optimale godekombinasjon der hvor indifferenskurven tangerer budsjettbetingelsen.

## Se også
* Produksjonsteori
* Markedsteori
* Joseph Louis Lagrange
Christian Cappelen

**Christian Cappelen** (født 1845 på Bragernes i Drammen, død 1916 i Kristiania) var en norsk komponist og organist.

## Virksomhet
Han gikk på Drammens latinskole og studerte i 1860-63 ved musikkonservatoriet i Leipzig. Fra 1868 var han organist i Strømsø kirke, senere organist ved Bragernes kirke og i 1887–1916 ved Vår Frelsers kirke i Christiania (nå Oslo domkirke). Han hadde stipendiereiser til Leipzig, Dresden og Berlin.  Han var i 1890–1916 lærer ved det praktisk-teologiske seminar.  

Christian Cappelen var en kjent komponist og utga sanger, pianostykker, orgelpreludier, kantater m.m. Særlig kjent er hans melodi til *Min Herre har kalt meg*. Hans komposisjoner anses å være i en romantisk stil og han skal ha vært påvirket av Mendelssohn og Schumann.

Christian Cappelen holdt også  mange konserter rundt i landet, og han ble kjent for sine improvisasjoner. Han var frimurer.

## Familie
Christian Cappelen var sønn til overrettsprokurator Christian Dorph Cappelen (1792–1895) og ektefelle Alvilde Mathilde født Dahl (1822–1895), i Drammen. De tilhørte den såkalte «Drammensgrenen» av slekten Cappelen.

Christian Cappelen var gift med Ragnhild Sophie Thrane (1838–1892).Blant deres etterkommere er arkitekt Paul Cappelen og lektor Paul Thrane Cappelen.

## Referanser


## Litteratur
* E.A. Thomle : *Familien (von) Cappelen*, Christiania 1896, side 65
* Haagen Krog Steffens: ''Norske Slægter 1912'', Gyldendalske Boghandel, Kristiania 1911
* Lambrecht Haugen: *Cappelen-slekten 1627-2008*, Rosendal 2008.
Modern Day Escape

**Modern Day Escape** er et amerikansk post-hardcore band fra Orlando i Florida i USA.
Bandet ble etablert sommeren 2006 under navnet Avenging Addison. Det ga ut sin første EP i mai 2008 og debutalbumet *House of Rats* i juli 2009.

## Medlemmer
* James Vegas – Vokal
* Marti Rubels – Gitar, andrevokal
* William Vön Rex -Bassgitar
* Don Debiase - Gitar
* Sandra Alvarenga – Trommer

## Diskografi
* 2008 *Modern Day Escape*  EP med 6 spor, hvor 
* 2009 *House of Ra*og*s*å s
* 22 *Under the Gun*
* 2013 *New Life*

## Eksterne lenker
*
Severin Løvenskiold (1743)

**Severin Løvenskiold** (1743–1818) var en norsk jernverks- og godseier med tittelen kammerherre, som eide bl.a. Fossum i Gjerpen og Bolvik i Solum. Fornavnet hans er også skrevet *Søfren* eller *Søren* og etternavnet *[[von]] Løvenskiold*. 

Løvenskiold var en av de 41 ledende norske borgere som bidro til å gjøre opprettelsen av Det Kongelige Frederiks Universitet (Universitetet i Oslo) mulig gjennom donasjoner.

## Familie
Han var sønn av kanselliråd Herman Løvenskiold (1701–1759) (født Leopoldus og med adelsnavn Løvenskiold fra 1739), som eide Fossum og flere andre eiendommer, samt var gift med Margrethe født Deichman.

Severin Løvenskiold var gift med Benedicta Henrikka Aall (1756–1813) fra Porsgrunn. Deres etterslekt eier flere malte portretter av Severin og ektefellen.

Severin og Benedicte Henrikka var foreldre til blant andre:
* Stattholder Severin Løvenskiold (1777–1856), som eide Fossum og var gift med den danske komtesse Sophie Hedevig Knuth
* Frederikke Løvenskiold (1785–1876), gift med Eggert Løvenskiold til Ulefos Jernværk og Holden hovedgård
* Forst- og jaktjunker Niels Aall Løvenskiold (1789–1883), som eide Bolvik og var gift med Anne Zacharine Paus fra Skien
* Postmester, stortingsrepresentant og kammerherre Frederik Michael Frantz Wilhelm Løvenskiold (1790–1869) (til vanlig kalt «Fritz») som eide Rafnes herregård og var gift med dagbokforfatteren Maren Fransisca Paus, som var søster til Anne Zacharine
* E.S.M. Henriette Løvenskiold (1796–1876), som var gift med jernverkseier Diderik von Cappelen (1796–1866), eieren av Holden hovedgård på Ulefoss; de var foreldre til maleren August Cappelen.

Severins og Benedicte Henrikkas barn har en lang rekke etterkommere, med mange forskjellige slektsnavn.

## Virksomhet og eiendommer

Severin Løvenskiold drev en omfattende jernverks-, skogs- og trelastvirksomhet i Grenlandsområdet i Telemark fra sin bygård i Porsgrunn og sentrert rundt eiendommene Fossum og Bolvik. Han kjøpte i 1782 også gården Rafnes i Bamble, sammen med kammerjunker Jacob Løvenskiold, en av hans nevøer. Rafnes ble bygget ut som herregård og senere overtatt av Severins sønn «Fritz».

Severin Løvenskiold kjøpte etter 1787 Kjølnes gård i Porsgrunn, som familien brukte som sommerbolig. Gården ble overtatt av sønnene Niels og «Fritz», som solgte den til svogeren Christian Paus i 1816. Christian Paus hadde en sønn som het Severin (Johan Jacob) Paus, som var lege, som overtok Kjølnes.

Stedene «Kammerherregården» og «Kammerherreløkka» i Porsgrunn er oppkalt etter Severin Løvenskiold som hadde bygården der.

## Referanser
Zdeňka Veřmiřovská

**Zdeňka Veřmiřovská** (født 27. juni 1913 i Kopřivnice, død 13. mai 1997) var en tsjekkoslovakisk turner. Hun var med i to OL og to turn-VM.

Hun deltok i sitt første OL i 1936, her fikk hun sølv i lagkonkurransen. Tyskland vant denne konkurransen. Individuelt fikk hun ingen medaljer; kvinnene konkurrerte individuelt i OL-sammenheng først under OL i 1952. Poengoversikten tilsier likevel at hun kom på 18.-plass i hopp, 2.-plass i bom og 14.-plass i skranke, som var de tre apparatene kvinnene turnet i under lagkonkurransen, noe som plasserte henne på 7.-plass sammenlagt individuelt. Hun ble dermed Tsjekkoslovakias tredje beste turner sammenlagt; Vlasta Foltová ble lagets beste på 5.-plass. Hun deltok også i OL 1948, her fikk Tsjekkoslovakia gull i lagkonkurransen. Her ble hun 6. best av de 8 som deltok for Tsjekkoslovakia, med til sammen 50,0 poeng i de tre apparatene bom, bøylehest og ringer. Lagets beste ble Zdeňka Honsová, som fikk beste poengsum sammenlagt, og høyeste karakter av alle i både bom og ringer.

I VM-sammenheng var hun med og vant laggull i to VM på rad, i 1934 og 1938. Verdensmesterskapet i 1934 var det første der kvinner fikk delta.

VM 1938 var det første der kvinnene ble premiert individuelt. Veřmiřovská kom på andreplass i mangekampen.

## Referanser


## Eksterne lenker
* 
* Offisiell OL-rapport 1948, del 1
Litteraturåret 1863

## Hendelser
*Bjørnstjerne Bjørnson får Statens kunstnerlønn.

## Prisvinnere
*Kungliga priset – Peter Wieselgren

## Nye bøker

**Fem uker i luftballong* av Jules Verne.
**Paris au XXe siècle* av Jules Verne

## Ny dramatikk
* *[[Kongs-Emnerne]]* av Henrik Ibsen, med meloditillegg: «Margrethes Vuggesang» av Emma Dahl.

## Fødsler

## Dødsfall

## Bildegalleri

Félix_Nadar_1820-1910_Alfred_de_Vigny.jpg|Alfred de Vigny(1797–1863)
William_Makepeace_Thackeray.jpg|William Makepeace Thackeray(1811–1863)
Anthony_Hope_Hawkins_by_Alfred_Ellis_&_Walery.jpg|Anthony Hope(1863–1933)
Portrett_av_Hans_Aanrud_crop.jpg|Hans Aanrud(1863–1953)


## Referanser


## Eksterne lenker
*
Ford Crown Victoria

**Ford Crown Victoria** er en modell fra Ford Motor Company som ble introdusert som egen modell i 1992. Før 1992 ble navnet Crown Victoria brukt som et utstyrsnivå/undermodell. Navnet ble første gang brukt i 1955 som en del av modellspektret til Ford Fairlane. Crown Victoria erstattet LTD Crown Victoria fra og med 1992.

Den siste modellen av denne bilen ble produsert i 2011. Bilen har aldri blitt solgt i Norge, men den har vært tilgjengelig i Sverige. Bilen som overtok for denne er den femte generasjonen Ford Taurus fra 2008.

I USA blir bilen ofte brukt som taxi og politibil, kjent som Ford Crown Victoria Police Interceptor (CVPI). Fra 1997 til 2011 var CVPI den mest brukte bilen i politiet i Nord-Amerika, inkludert USA, Canada og Mexico.

## Historie
Crown Victoria ble utviklet på Panther-plattformen, som også inkluderte modeller som Mercury Grand Marquis og Lincoln Town Car. Den første generasjonen av Crown Victoria ble lansert i 1992 med en betydelig redesign og oppdateringer i sikkerhet og ytelse, inkludert introduksjonen av en 4.6-liters Modular V8-motor. 

I 1998 fikk bilen et nytt design og ble mer populær blant politiet og taxiselskaper på grunn av sin holdbarhet og romslige interiør. Den siste generasjonen ble produsert frem til 2011, da Ford bestemte seg for å avslutte produksjonen på grunn av endringer i forbrukerpreferanser mot mindre, mer drivstoffeffektive biler.

## Spesifikasjoner
Crown Victoria var kjent for sin bakhjulsdrift, kropp-på-ramme konstruksjon, og V8-motorer, noe som gjorde den ideell for politibruk. Den kom med flere spesialiserte funksjoner for politiet, inkludert en kraftigere motor og forbedret fjæring.

## Referanser


## Eksterne lenker
* [Ford Crown Victoria - Offisiell nettside]
Wang Zhen (mandarin)

**Wang Zhen** (kinesisk: 王祯; pinyin: *Wáng Zhēn*; Wade-Giles: *Wang Chen*, født ca. 1271 i Dongping i provinsen Shandong i Kina, død 1333) var en mandarin.

Han virket i mange år som embedsmann i provinsene Anhui og Jiangxi.

Han forbedret den kinesiske trykkekunsten, oppfunnet av Bi Sheng i 1040-årene, ved å introdusere løse skrifttegnstyper av tre. 

Metoden ble beskrevet i Wangs betydningsfulle bok *[[Nong Shu]]* fra 1313, som primært beskrev jordbruksmetoder og fikk stor betydning for utviklingen av det kinesiske jordbruk og er viktig i agronomiens historie.
6. serierunde i Toppserien 2009

**6. serierunde i [[Toppserien 2009]]** ble spilt den 9. mai klokka 16:00 og den 10. mai klokken 14:00. 
   

## Fakta

### Tabell etter 6. runde

## Kommentarer


## Eksterne lenker
* Toppserien 2009: Terminliste og resultater  på altomfotball.no
Wang Zhen (maler)

**Wang Zhen** (kinesisk: 王震; Wade-Giles: *Wang Chen*, født 4. desember 1867 i Wuxing i provinsen Zhejiang i Kina, død 13. november 1938 i Shanghai) var en kjent kinesisk kalligraf og maler av Shanghaiskolen. Wang Zhen var også kjent under stilnavnet *Bailong shanren* og i buddhistisk sammenheng også under andre navn. 

## Bakgrunn og virke
Han bodde det meste av sitt liv i Shanghai der han var en fremgangsrik bankmann. Han var venn og elev av maleren Wu Changshuo, og malte særlig blomster, fugler, mennesker og buddhistiske motiver. Det er blitt påstått at enkelte av hans malerier er blitt feilattribuert til Wu Changshuo. 

Wang Zhens malerier fikk en betydelig popularitet i Japan, som han ofte besøkte i forretningsøyemed og etterhvert som kunstner. Der kjennes han som *O Itei*, fra hans kinesiske navnevariant Wang Yiting (*Wang I-t'ing*). Denne forbindelsen med Japan delte han med sin mentor Wu Changshuo. Det finnes fotografier med paret sammen med den japanske kunstner Tessai. Andre japanske forbindelser innen hans kunst fantes også. Disse japanske båndene har imidlertid ført til at hans stjerne ikke var så høy blant hans kinesiske landsmenn. 

## Referanser


## Litteratur
* Lang, Shaojun, "Wang Zhen". *[[Encyclopedia of China]]* (Arts Edition), 1st ed.

## Eksterne lenker
* 
* Wang Zhen and his Painting Gallery hos China Online Museum
Wang Zhen

**Wang Zhen** er navnet til flere personer:

*Wang Zhen (mandarin) (王祯, 1260-1333), embedsmann i Kina kjent for oppfinnelsen av løse skriftblokker av tre for boktrykking;
*Wang Zhen (evnukk) (王振, død 1449), mektig hoffevnukk under Ming-dynastiet;
*Wang Zhen (maler) (王震, 1867-1938), maler tilhørende Shanghaiskolen under Qing-dynastiet; 
*Wang Zhen (visepresident) (王震, 1908-1993), Folkerepublikken Kinas visepresident 1988-1993;
*Wang Zhen (turner) (født 1985), kinesisk turner
*Wang Zhen (kappgjenger) (王镇, født 1991), kinesisk kappgjenger
Wang Zhen (visepresident)

**Wang Zhen** (kinesisk: 王震; pinyin: *Wáng Zhèn*, født i 11. april 1908 i Liuyang i provinsen Hunan i Kina, død 12. mars 1993 i Beijing) var en kinesisk kommunistisk general under den kinesiske borgerkrig og annen verdenskrig. Etter at kommunistene kom til makt i 1949 fikk han en rekke politiske poster, blant annet som president for Partiskolen for det kinesiske kommunistpartis sentralkomite, og endte opp som Folkerepublikken Kinas visepresident mellom 1988 og sin død i 1993.

Han regnes blant kommunistene i Kina som en av de åtte eldste.

## Referanser
Revehalefuru

**Revehalefuru** (*Pinus balfouriana*) er en art i furufamilien. Denne furua vokser kun i fjellområdene i California i Nord-Amerika.

## Referanser


## Litteratur
* 
* 
* 

## Eksterne lenker
*
Marengo

:*For matretten, se [[Kylling Marengo]]*
**Marengo** var et tidligere fransk departement i nåtidas Italia.

Navnet var hentet fra Marengosletta utenfor Alessandria i Piemonte for å minnes slaget ved Marengo i år 1800 mellom en seirende fransk styrke under Napoleon og Østerrike som fant sted der. Etter slaget ble østerrikerne tvunget til å oppgi sitt herredømme over store deler av Italia.

Departementet ble opprettet 11. september 1801 og bestod til 1814. Området tilhører idag provinsene Alessandria og Asti.
Ma Rainey

**Gertrude Pridgett Rainey**, bedre kjent som **Ma Rainey** (født 26. april 1886 i Columbus i Georgia i USA, død 22. desember 1939 samme sted) var en amerikansk sangerinne. I 1983 ble hun posthumt valgt inn i Blues Hall of Fame.

Hun var en av de første bluessangerinnene. Hun er blant annet kjent for *See See Rider Blues*.

## Referanser


## Eksterne lenker
* 
* 
*